Aeroport de París-Charles de Gaulle

L'Aeroport de París-Charles de Gaulle (codi IATA: CDG, codi OACI: LFPG) (en francès: Aéroport Paris-Charles-de-Gaulle) o també anomenat Aeroport de Roissy és el principal aeroport de França i un dels més importants a nivell mundial. Dona servei a tota l'àrea metropolitana de París i està localitzat a 25 km al nord-est de la ciutat. L'aeroport va ser batejat en commemoració a Charles de Gaulle, líder de les Forces de la França Lliure i fundador de la Cinquena República Francesa. És el principal centre de connexions d'Air France i de la delegació a Europa de l'aerolínia nord-americana Delta Air Lines. L'any 2010, l'aeroport va gestionar més de 58 milions de passatgers i més de 500.000 moviments d'aeronaus, convertint-lo en el sisè aeroport més transitat del món i en el segon més transitat d'Europa (després de Londres-Heathrow) en termes de tràfic de passatgers. És també el setè aeroport més transitat del món en termes de moviment d'aeronaus i el primer d'Europa. Pel que fa a la càrrega aèria, és el cinquè aeroport més transitat del món i el primer d'Europa, havent gestionat 2,054,515 de tones mètriques. Història Tenint en compte el ràpid creixement del transport aeri de passatgers, el govern va decidir buscar grans extensions de terra prou grans per encabir les noves infraestructures aeroportuàries i prou allunyades de l'aglomeració urbana davant de la saturació dels aeroports de París-Orly i París-Le Bourget. El 16 de juny de 1964, un decret interministerial va decidir crear l'aeroport "Paris Nord" en una àmplia zona agrícola situada a vint-i-cinc quilòmetres al nord-est de París. Aquesta nova àrea oferia molts avantatges, ja que la destrucció del territori era mínima i garantia l'espai suficient per a futures extensions una vegada assolida la saturació. El municipi de Roissy-en-France i altres poblacions directament afectades van rebutjar la construcció de l'aeroport i els agricultors de la zona, per la seva banda, van manifestar-se en diverses protestes en contra del projecte. Al mateix temps, es va desenvolupar una gran polèmica en el nou departament de Val-d'Oise a causa de la diferència d'opinions envers la construcció de l'aeroport, uns a favor i altres completament en contra. Després de deu anys de treballs, el nou aeroport és inaugurat el 8 de març de 1974 i el 14 del mateix mes és obert als primers passatgers. El 25 de juliol del 2000, el vol 4590 d'Air France efectuat amb un Concorde, es va incendiar en enlairar-se rumb a Nova York i es va estavellar poc després en un hotel a la localitat de Gonesse, havent-hi 113 víctimes mortals. El 25 de juliol de 2006, és inaugurat un monument en honor de les víctimes del Concorde pel director general d'Air France al sud de l'aeroport, prop d'una de les zones de càrrega. Terminals Terminal 1: Dissenyada per Paul Andreu, va ser construïda en la imatge d'un pop. Consisteix d'una part central circular, amb les diferents facilitats per als passatgers, i vuit terminals satèl·lit al seu voltant, on hi ha situades les sales d'embarcament. Terminal 2: Està formada per set terminals unides entre si: les terminals 2A, 2B, 2C, 2D, 2E, 2F i la terminal separada 2G, on per arribar-hi és necessari realitzar un trajecte en autobús. La Terminal 2 també disposa d'una estació de RER i TGV. Terminal 3: Consisteix d'un únic vestíbul i està situada a 1 km de la Terminal 1. Estadístiques Plantilla:Infotaula aeroports-estadístiques Aerolínies i destinacions Referències Enllaços externs Aéroports de Paris Informació de l'aeroport del World Aero Data